open-index/open-wikipedia-markdown huggingface dataset:
Cammisi russi

Duranti lu Risurgimentu Talianu, li circa milli surdati vuluntarî chi Giuseppi Garibbaldi si purtò ntâ spidizzioni in Sicilia ntô 1860, foru chiamati li **Milli** o puru li **cammisi russi**.

Partuti di Quartu, vicinu Gènuva, sbarcaru a Marsala. Prutagunisti di na battagghia a Calatafimi lu 13 di maiu contra l'esèrcitu di Francischieddu, lu 27 di maiu dû 1860 traseru 'n Palermu. Doppu l'unificazzioni italiana dû 1861, na bona parti dî Milli truvau nu postu nta l'esèrcitu italianu.

Catigurìa:Storia
Busacchinu

**Busacchinu** (o videmma **Bisacchinu**) s'attrova a li pedi dû munti Triona, a ammeri 700 metri supra lu liveddu dû mari e a 75 chilomitri a sud di Palermu.

L'abbitanti sunnu chiamati "busacchinara" n sicilianu e "bisacquinesi" n italianu.

## Pirsunaggi cèlibbri
* Frank Capra

## Lijami di fora
*Busacchinu ntû situ di Sicilia.inDettaglio
*Busacchinu n Sicilyweb

Catigurìa:Cumuni dâ pruvincia di Palermu
Catigurìa:Sicilia
1964

## Abbinimenti
* 29 di austu: La nisciuta di Oh Pretty Woman, na canzuni di Roy Orbison.
* 21 di sittèmmiru: La Malta otteni la sò nnipinnenza dû Regnu Unitu.
* 10 di uttùviru: Si grapi a Tokyo l'Olimpiadi XVIII.

## Nasciuti
* 6 di aprili: David Woodard, diritturi d'urchestra e scritturi miricanu

## Morti
* 27 di maiu: Jawaharlal Nehru mori, lu primu primu ministru di l'India, chi a ddu tempu era novamenti ndipinnenti.
* 12 di austu: Ian Fleming, scritturi ngrisi

## [[Premiu Nobel]]
* Premiu Nobel pâ paci: 
* Premiu Nobel pâ littiratura: 
* Premiu Nobel pâ midicina: 
* Premiu Nobel pâ fisica: 
* Premiu Nobel pâ chimica:

Catigurìa:Sèculu XX
Billie Holiday

**Billie Holiday** (7 di aprili, 1915 - 17 di giugnettu, 1959), canusciuta puru comu *Lady Day*, fu una dî cchiù granni cantanti *[[jazz]]* e *blues* di tutti li tempi.

Fu tra li primi cantanti niuri a esibbìrisi nzèmmula a musicisti janchi, supirannu li muri di razza e culuri.

Holiday
Frank Capra

thumb|right|200px|Ntê 1943 circa

**Frank Capra** (Busacchinu, 18 di maiu, 1897 – La Quinta, 3 di sittèmmiru 1991) è nu riggista siculu-miricanu celibbri.

## Autri pruggetti

Capra, Frank
Capra, Frank
Capra, Frank
Capra, Frank
Sicilia (èbbica sveva)

L**'èbbica sveva** accumenza cu lu spusalizziu di Custanza di Sicilia cu Enricu VI di Svevia, chi ricevi n doti lu regnu nurmannu ristatu senza àutri eredi. S'accapa cu la scunfitta sveva ô cummattimentu di Beneventu dû 1266.

## Viditi puru:

*Fidiricu II di Hohenstaufen
*Custanza di Sicilia
*Enzu di Sardegna

Catigurìa:Storia siciliana
Virdi

Lu **virdi** è unu di li culura dû spettru ca l'omu arrinesci a vìdiri, veru cumuni 'n natura. Li chianti sunnu virdi dû mumentu ca cuntennu la clorofilla. 

La luci virdi havi lunghizza d'unna cchiù longa e rispettu a l'àutri culura visìbbuli, tra 490 e 570 nanòmitri. 

È unu dî tri culura primari additivi, lu sò culuri cumprimintari è lu maggenta. Tanti artisti, tuttavia, cunzìddiranu ancora lu russu lu sò culuri cumprimintari.

## Usu, simmulismu e sprissioni virbali
* La mmidia, unu dî tradizziunali setti piccati capitali è spissu chiamatu lu mostru di l'occhi virdi, na pirsuna mmidiusa "virdi di mmidia".
* Lu dinaru, prubbabbirmenti pi via dû culuri virdi dû dòllaru veni spissu idintificatu cû culuri virdi, pi contra si dici "èssiri ô virdi" quannu non s'havi affattu.
* Di quanti sannu bonu curtivari li chianti si dici c' hannu lu "pòllici virdi".

## "Virdi" comu ideoluggìa pulìtica

Lu muvimentu ecoluggista utilizza lu virdi pi via dâ currilazzioni cu la natura. Greenpeace, nu gruppu ecoluggista, usa lu virdi pi la sò assuciazzioni cu la vita. Quanti adirìscinu a muvimenti o partiti pulìtici di natura ecoluggista vennu ditti "virdi".

## Culuranti virdi

Li culuranti pi usu alimintari cumprènninu la clorofilla (E140 and E141), la quinulina (E104) e, ntê paisi unni è pirmittutu, lu "Green S" (E142).

## Cuurdinati dû culuri virdi
 **[[Esadicimali]]** = #008000 
 **[[RGB]]**    (r, g, b)    =  (0, 128, 0)
 **[[CMYK]]**   (c, m, y, k) =  (100, 0, 100, 0)
 **[[HSV]]**    (h, s, v)    =  (120, 100, 50)

Catigurìa:Culura
Ciaramunti

**Ciaramunti** è un cumuni di 8.029 abbitanti dâ pruvincia di Rausa.

### Frazzioni
* Ruccazzu
* Cianu i l'Acqua
* Spillinga

### Cuntradi
* Cian' u Conti
* Canzirìa
* Mùti
* Paraspòla
* Ronnavona
* Vivieri
* Murtidda
* Cunigghiu
* Cian'i l'acqua

## Tradizzioni

* 20 jinnaru, Festa di San Bastianu Martiri, festeggiamenti.
* 19 marzu, Festa 'rî San Giuseppi: *Cucciḍḍati 'rî San Giuseppi*.
* Festi pasquali e rapprisintazzioni ducumintati.
* Festa di San Giuvanni Battista ccû rapprisintazzioni sacri ducumentati.

## Talìa puru
* Akrillai: nu situ archiològgicu grecu

## Noti


## Bibliografia

* 

Catigurìa:Cumuni dâ pruvincia di Rausa
Giarratana

**Giarratana** è un cumuni di 3.343 abbitanti dâ pruvincia di Rausa. i patroni sunu rui: San Martumiu cca si fisteggia lu 24 r'austu e a Maronna a Nivi cca si festeggia lu 5 r'austu.

## Tradizzioni

* 24 di austu, San Vartulumeu, Fisteggiamenti.

Catigurìa:Cumuni dâ pruvincia di Rausa
Giarnu

Lu **giarnu** è unu dî culura dû spettru ca l'omu arrinesci a vìdiri. Havi la lunghizza d'unna cumprisa tra 565 e 590 nanumetri.

È unu di li tri culura primari suttrattivi, nzèmmula a lu blu e a lu russu, lu sò culuri cumprimintari è lu blu. Tuttavia, accausa dî carattirìstichi dî pigmenti utilizzati nticamenti, tradizziunarmenti ntâ pittura lu culuri cumprimintari veni idintificatu cu lu pùrpura.

## Usu, simmulismu e sprissioni virbali

* Giarnu è nu gèniri littirariu e cinimatugràfico.
* Giarnu è lu sìmmulu dâ Cina.
* 'N arcuni citati li taxi sunnu giarni, tali usu prubbabbilmenti addiriva di New York City, unni lu tassista Harry N. Allen pittau di giarnu lu sò taxi dopppu aviri mparatu ca lu giarnu è lu culuri cchiù facirmenti distinchìbbuli d'arrassu.
* Tanti scolabbussi sunnu pittati di giarnu p'aumintàrinni la visibbilitati e uffriri maiuri sicurizza nta l'acchianata e discisa di l'utenti nichi.
* Ntê cursi autumubbilìstichi, na bannera giarna nnica prìculu. Li màchini nun ponnu surpassari 'n prisenza di tali abbirtimentu.
* Li *[[Pàggini giarni]]* è dd'elencu tilifònicu o sizzioni d'iddu ch'elenca l'attivitati cummirciali raggruppati pi catigurìa.

## Cuurdinati dû culuri giarnu
 **[[Esadicimali]]** = #FFFF00
 **[[RGB]]**    (r, g, b)    =  (255, 255, 0)
 **[[CMYK]]**   (c, m, y, k) =  (0, 0, 255, 0)
 **[[HSV]]**    (h, s, v)    =  (60, 100, 100)

Catigurìa:Culura
Catigurìa:850 palori siciliani di basi
Santa Cruci Camarina

**Santa Cruci Camarina** (o simpricimenti **Santa Cruci**) è un cumuni di 8.474 abbitanti dâ pruvincia di Rausa.
## Frazziòni

* Casuzzi

* Caucana

* 'A Sicca

Catigurìa:Cumuni dâ pruvincia di Rausa
Chiaramunti (Sicilia)

Lu nomu **Chiaramunti** si pò rifiriri a:
* Ciaramunti (RG), nu cumuni dâ pruvincia di Rausa
* Chiaramunti (casata), na famigghia nòbbili canusciuta ntâ storia dâ Sicilia mediu eva

## Talia puru
*Chiaromunti, cumuni n pruvincia di Putenza
Aranciuni

L**'aranciuni** è nu culuri ntirmediu tra lu giarnu e lu russu, sìmuli a chiddu di l’aranciu fattu ma cchiù ntenzu.
 

Macari n**'aranciuni** è chiddu c'apparteni â cumunitati spirituali funnata dû santuni innianu B.S. Rajneesh, cu rifirimentu ô culuri dâ tùnica nnussata.

Catigurìa:Culura
Azzolu

L**'azzolu** (o l**'azzurru**) è lu culuri ntirmediu tra lu cilesti e lu blu, sìmuli a chiddu dû celu terzu e luminusu, macari siquiutu d'un sustantivu o di n'aggittivu ca nni nnivìdua la tunalitati

L**'azzurru** è videmma l'attilleta di na squatra nazziunali taliana, p'asempiu: la vittoria di l'azzurri (l'azzurri dû càuciu).

Catigurìa:Culura
Catigurìa:850 palori siciliani di basi
Biancu

**Biancu** pò rifiriri a:
*Biancu (culuri), nu culuri.
*Biancu (RC), cumuni calabbrisi di la pruvincia di Riggiu Calabbria.
Culuri

Lu **culuri** (o **culura**) è la sinzazzioni pruduciuta supra l'occhi dâ luci ch'è riflittuta di l'uggetti. Lu culuri è ditirminatu dâ lunghizza d'unna dî radiazzioni emisi d'un corpu càudu. La lunghizza d'unna è mmersamenti prupurziunali â timpiratura dû corpu, pi cui nu corpu càudu emetti lunghizzi d'unna cchiù curti d'un corpu cchiù friddu.

## Talìa puru
* Luci


Catigurìa:850 palori siciliani di basi
Carini

**Carini** s'attrova a 26 chilòmitri a ovest di Palermu, a li pedî di lu munti Sarracinu. Lu paisi, chiamatu anticamenti Garinis, lu custruèru l'àrabbi nta lu X sèculu, ammeri a nu situ sicanu di nomu Hyccara, distruttu nta lu 415 a.C. di l'atinisi Nicia. La citati addivintò feudu a lu tempu dî nurmanni; arristò sutta lu duminiu di la famigghia Bonello e doppu passò a la famigghia La Grua.
Mpurtanti pruduzzioni agrìculi d'agrumi, d'alivi e di racina.

## Tradizzioni
* Riti pasquali e Casazze ducumintati.

* 19 marzu, Festa 'rî San Giuseppi: *Tavulati 'rî San Giuseppi*.

## Bibliografia
* 
* 

## Noti


## Talìa puru
* La Barunissa di Carini

## Lijami di fora
*Carini ntû situ di Sicilia.inDettaglio
*Carini n Sicilyweb

Catigurìa:Cumuni dâ pruvincia di Palermu
Kamikazi

Parola d'origgini giappunisi. Nti l'usu chi si ni fa oggi, veni a diri n'omu o na fimmina chi s'ammazza ppi na raggiuni pulitica o riliggiusa, cu l'intinzioni di fari cchiù dannu possibbili, facennu sabutaggiu di installazzioni o attintati suicidi.

Nti la secunna guerra mondiali, li kamikazi, foru utilizzati dû Giappuni comu vera e propria stratiggia di guerra. Piloti di l'aviazzioni giapponisi si ittavunu contra li navi miricani, suicidannusi, ma causannu danni granni â marina miricana.

L'asempi cchiù ricenti sunnu li kamikazi chi distrureru li Twin Towers lu 11 di sittemmiru 2001, o li kamikazi palistinesi chi si fannu sautari criannu lu panicu ntê cità israeliani.

Catigurìa:Storia
Catigurìa:Guerra
Seri (matimatica)

N matimàtica na **seri**, è n'esprissiuni dû tipu:

\sum_{k=1}^\infty a_k,

unni a_k è na succissioni aritmetica. Na seri ntonzi si pò vìriri comu na summa nfinita di nummari ca ponnu èssiri pusitivi, nigativi, riali, razziunali, ecc.

Siennu na summa nfinita, lu calculu di na seri è simili a lu calculu di nu limiti. Zoè putemu diri ca:

\sum_{k=1}^\infty a_k=\lim_{N\rightarrow\infty}\sum_{k=1}^N a_k.

Ergu na seri pò dunari nu valuri nfinitu (seri divirgenti), nu valuri nntirminatu (seri uscillanti), o nu valuri finitu (seri cummirgenti), ca è videmma lu casu cchiù ntirissanti n analisi matimatica e tiuria dî nummura.

## Asempi di seri
La seri:

\sum_{k=1}^\infty \frac1k=\infty

è n'asempiu di seri divirgenti, eggh'è chiamata *seri armonica*.

La seri

\sum_{k=1}^\infty \frac1{k^2}=\frac{\pi^2}6

è n'asempiu di seri cummirgenti.

La seri

\sum_{k=1}^\infty (-1)^k

è n'asempiu di seri uscillanti.

Catigurìa:Matimàtica
13 di jinnaru

## Abbinimenti
* 1610: Galileu Galilei scopri Ganimedi, na luna di Giovi.

## Nasciuti
* 1698: Pietro Metastasio, pueta talianu

## Morti
* 1941: James Joyce, scritturi irlannisi
* 1960: Sibilla Aleramo, scrittrici italiana

Catigurìa:Jinnaru
18 di jinnaru

## Abbinimenti
* 1778: James Cook è lu primo europeo a scupriri Hawaii.

## Nasciuti
* 1892: Oliver Hardy, còmicu miricanu
* 1940: Iva Zanicchi, cantanti
* 1994: Fabio Rovazzi, *rapper* e youtuber talianu

## Morti
* 1936: Rudyard Kipling, scritturi brittànicu

Catigurìa:Jinnaru
Custiddazzioni

Na **custiddazzioni** è nu nsiemi di stiddi visibbili dâ Terra. Li stiddi ponnu essiri assai luntani l'una di l'autra, e la posizzioni apparenti dî stiddi di na custiddazzioni, visti dâ Terra, fruttu di la pruspittiva, formunu na figura chi è associata a nu pirsunaggiu mitologgicu, di armalu o di autru oggettu chi duna lu nomu â custiddazzioni.
L'Unione Astronomica Internazionale (UAI) dividi lu cielu n'88 custiddazioni ufficiali cu cunfini pricisi, accussì chi ogni puntu di la sfera cilesti apparteni esattamenti a na custiddazioni. Li custiddazioni visibili di li nostri latitudini su chiddi basati 'ncapu la tradizioni di l'antica Grecia, e li so nomi richiamanu figuri mitologgiche comu Pegasus o Hercules; chiddi visibili na l'emisferu australi foru inveci battezzati duranti l'Illuminismo e li so nomi su spissu ligati a 'nvenzioni di ddu tempu, comu Horologium o Microscopium.

Li primi 12 appartennu a lu zodiacu. Oltri chisti 12 Tolomeo ni elenca avutri 36. In tempi cchiù recenti a sta lista ci foru di li junti, pi jinchiri li buchi tra li tracciati tolemaici, e pi jinchiri l'emisferu miridiunali quannu l'espluraturi europei accuminciaru a villu nta li soi viaggi.

Catigurìa:Astronumìa
Annu luci

L**'annu luci** (*ly* o *al*) eni 'na unitati di misura dâ lunghizza definita comu â distanza ca curri da 'na onda elettromagnetica ntô vacanti ‘n nu annu, uguali a 9.460 miliardi di chilometri.

Chistu eni utilizzato 'n astronumìa pi esprimiri distanzi cu uggetti celesti assai luntani da lu sistema sulari, cioè pi distanzi su scala galattica. N'avutra unitati di misura du stissu ordini di grannizza utiluzzatu da li astronomi è lu parsec, ca eni uguali a 3.26 anni luci.

U significatu di annu luci eni datu da l'UAI Unioni astrunomìca ntirnazziunali: "A distanza ca nu fotoni curri ntô spaziu vacanti sìenza campu gravitazionali o magnetico 'n nu annu". L'annu avi na durata di  jorni, cioè  secunni ciascunu, uguali a  secunni l'annu.

A velocità da luci ntô vacanti (**c**) è uguali a  chilometri o secunnu (km/s), nu annu luci è uguali a  km, cioè:

::299\,792\,,458\ \mathrm{km/s} \cdot 36525\ \mathrm{d} \cdot 86\,400\ \mathrm{s/d} \approx 9461 \cdot 10^{12}\ \mathrm{km}

Vali a diri circa  miliardi di chilometri o circa  voti â distanza tra la Terra e lu Suli (canusciuta comu unitati astrunomica). L'annu luci eni quindi na granni distanza su scala umana.

Avutri unitati di misura di lunghizzi simili a l'annu luci sunnu u minutu luci, u secunnu luci e accussì discurrennu; chisti sunnu ottenuti pigghiannu 'n considirazioni a distanza percorsa da luci 'n na certa unitati di tempu.

L'annu luci nun eni na unitati di misura du tempu e mancu da quantitati di luci.

## Esempi

* A luci impiega circa  pi passari da la Terra â Luna.
* 'N na scala 'n cui a Terra avissi nu diametro di , nu annu luci fussi granni  km.
* A luci impiega circa 8,33 minuti (8 min 19,8 s) pi passari da lu Suli a la Terra.
* Na uora luci eni uguali a circa 1,08 miliardi di chilometri (circa a distanza tra lu Soli e Saturno).
* Plutoni è luntanu  da la Terra, circa 5,4 uori luci.
* A stidda cchìu vicina a la Terra (esclusu u Suli), è Proxima Centauri, cha si trova a 4,23 anni luci da la Terra.
* U discu da nostra galassia, a Via Lattea, avi nu diametro di circa  anni luci.
* A cchìu vicina galassia di grandi dimensioni, a galassia Andromeda, si trova a na distanza di 2,5 miliuna di anni luci.
* U Gruppu Locali avi nu diametro di circa 10 miliuna di anni luci.
* U quasar cchìu vicino a la Terra (3C 273) si trova a circa 3 miliardi di anni luci.
* Cu na velocità di 61 000 km/h, a sonda Voyager I lanciata ntô 1977, percorrerà a distanza di 1 annu luci in circa  anni.
* Visto ca si calcola ca u Big Bang avi circa  di anni, l'Universu osservabbili, avi nu raggiu di circa  di anni luci.
* Nu annu luci (tropico) è uguali a 9 454 254 955 488 km.

## Talìa puru
* Distanzi astrunomiche
* Unità astrunomica
* Secunnu luci
* Minutu luci
* Uora luci
* Jornu luci
* Simana luci
* Misi luci
* Parsec

Catigurìa:Unitati di misura astrunomiche
Catigurìa:Unitati di lunghizza
Unitati astrunòmica

L**'unità astrunòmica**, spissu nnicata cu lu sìmmulu **UA** è l'unità di misura cchiù utilizzata in astronumia a scala planitaria. Currispunni â distanza tra lu Suli e la Terra, chi è di circa 150 miliuna di chilomitri. A scali cchiù granni, interstillari o intergalatticu si usa nveci l'annu luci.
 
Na mentri chi l'annu luci è usatu pi misurari li distanzi dî stiddi e dî galassî, l'unità astrunomica è utilizzata ppi misurari la distanza dî pianeti, nun sulu ntô sistema solari, ma puru ntê sistemi extrasolari canusciuti.

Catigurìa:Unitati di misura
Catigurìa:Astronumìa
Suli

**Lu suli** (sìmmulu astronomicu: ) è la stiddha ô centru dû nostru sistema sulari. Nu *suli*, giniralmenti, pò puru significari na stiddha, cioé nu corpu cilesti cumpattu, e di forma chiù o menu sfèrica chi emetti lustru propriu, sulu, opopuru ô centru di n'àutru sistema extrasulari. Turnu turnu ô nostru suli furrìanu li chianeti, l'astiròidi e li cumeti.

Lu suli si cumponi principarmenti di idrògginu, pi lu 74% dâ massa, di eliu, pi ammeri lu 24% dâ massa, e tracci di diversi àutri elementi chiù pisanti, comu lu ferru, lu nichel, l'ossìgginu, la surfi, lu magnesiu, lu carbuni, lu neon e lu cromu. Lu sulu havi na classi spittrali di G2V. G2 significa ca la sò timpiratura â supirfici è di ammeri 5780 K (5510&nbsp;°C) chi ci duna nu culuri jancu, e chi appari giarnu sulu pi l'effettu di assorbimentu di l'atmosfera dâ terra.

## La struttura dû suli

Lu nternu dû suli si cumponi di strati unni l'attivitati nucliari, li timpiraturi, e la cumposizzioni fìsica cancianu assai. Lu *cori* dû suli occupa la banna cintrali dâ stiddha, pi nu raggiu equivalenti ad ammeri 20-25% dû raggiu sulari. Havi na dinzitati di ammeri 150 g/cm3, e na timpiraturi di ammeri 13'000'000 di gradi. Lu cori dû suli è la riggiuni d'unni lu chiossai dû caluri è pruduciutu, e unni si ci hanu prucessi di fusioni nucliari chi trasformanu pi lu chiossai l'idrogginu in eliu.

Jennu versu la banna di fora, lu stratu chi va di 0,2 a 0,7 voti lu raggiu dû suli si chiama *zona radiuattiva*. Vènunu appoi la *zona cunvittiva*, la *fotusfera* e l*'atmosfera* chi si cumponi dâ curona sulari. 

## Viditi puru:
* Ventu sulari

Catigurìa:Corpi cilesti
Catigurìa:Sistema sulari
Catigurìa:Suli
Catigurìa:850 palori siciliani di basi
Lista dî primi ministri taliani

*Giuliu Andreotti
*Silviu Berlusconi
*Carlu Azegliu Ciampi
*Enricu Letta
*Mariu Monti
*Aldu Moro
*Rumanu Prodi
*Matteu Renzi

Catigurìa:Puliticanti
Catigurìa:Italia
Giuvanna d'Arcu

**Giuvanna d'Arcu** (in francisi Jeanne d'Arc, Domrémy, 6 di jinnaru, 1410 o 1412 - Rouen, 30 di maiu, 1431) ha statu n'eroina francisi. Era suprannuminata puru la *pulzella d'Orleans*. Appi lu mèritu di riunificari lu pòpulu francisi e a cuntrastari li nglisi ntâ guerra dî cint'anni. Vinni dichiarata santa du papa Binidittu XV.

## Liami esterni
* International Jeanne d'Arc Centre
* St. Joan of Arc
* Joan of Arc
* Historical Association (Academy) for Joan of Arc Studies
* Short biography, IFrance.com
* Joan of Arc: Primary Sources Series
 

Catigurìa:Biografìi
Catigurìa:Storia
Catigurìa:Santi
Albireo

**Albireo** (β Cyg / β Cygni / Beta Cygni) è la terza stidda cchiù luminusa dâ custiddazzioni dû Cignu. 

Siccomu Albireo s'attrova ntâ testa dû cignu, quarchi vota è puru chiamata la stidda dû beccu. Nzemmula cu Deneb, Delta Cygni e Eta Cygni, cumprenninu la "cruci dû nord".

Lu nomu dâ stidda veni di traduzzioni sbagghiati o mal caputi. D'urrigini, la stidda era chiamata *al-Minhar al-Dajajah*, "lu beccu dâ jaddina", comu si pò vidiri ntê testi arabbi. Li studiusi latini cridìanu pi sbagghiu ca lu nomu significava nu tipu d'erva, e dunca la traduceru comu *ab ireo* ("di *ireus*"). Cchiù doppu, li genti cci cridìanu ca si trattava di nu sbagghiu di na parola arabba, e la trascrissiru *al-bireo*.

Albireo è a 385 anni luci dâ Terra. A occhiu nudu Albireo pari na stidda sula. Comunqui quannu la si vidi ccu nu telescopiu o ccu nu binoculu, si pò vidiri ca è na stidda duppia. Si cumponi di na cumpunenti giarna di magnitudini apparenti 3.1, a l'autra blu (magnitudini apparenti 5.1). Siparati di 34 secunni d'arcu, li du cumpunenti ppi lu cuntrastu dî culura sunnu unu dî megghiu esempi di stidda duppia. 

Li du stiddi hannu statu cunziddirati comu na duppia òttica, chi nun arbitunu turnu turnu a nu puntu cumuni comu nu sistema binariu avissi a essiri. Comunqui, nunustanti la distanza granni chi li sipara, havi statu dimustratu ca custituiscinu nu veru sistema binariu.

La cchiù brillanti dâ coppia, Beta Cygni A, è idda stissa na binaria stritta.

Catigurìa:Astronumìa
Catigurìa:Stiddi
Giofìsica

La **giofìsica** (macari ditta *fìsica tirrestri*) 'n ginirali è l'appricazzioni di misuri e mètudi fìsici ô studiu dî prupitati fìsichi dû pianeta Terra. Uggettu di studiu di sta scienza è essinziarmenti la cumpunenti sòlita dâ Terra (Giofìsica dâ Terra sòlita), la cumpunenti lìquita (Fìsica di l'idrosfera), la cumpunenti gassusa (Fìsica di l'atmosfera).

La **giofìsica appricata** studia la parti sòlita cchiù supirficiali dâ Terra e rivorci lu sò campu di ricerchi â nnividuazzioni di minirali e di strutturi idònii pi lu munzeddu d'idrocarvuri nunchì â risuluzzioni di prubbremi 'n campu ncignirìsticu civili, idràulicu, minirariu e a la nnividuazzioni di fonti d'enirgìa giotèrmica.

La giofìsica è na scienza supratuttu di tipu spirimentali e cunnividi lu campu d'appricazzioni sia câ fìsica ca cu la gioluggìa; macari meteoroluggìa e l'oceanografìa, utilizzannu mètudi di nnàggini spirimintali fìsici, ponnu èssiri ritinuti disciprini affirenti la giofìsica.

## Giofìsica e gioluggìa
Li disciprini dâ giofìsica ca si ntirèssanu dâ cumpunenti sòlita dû globbu e pitantu sunnu di ritinìrisi inirenti la gioluggìa sunnu:
* Tittonofìsica
* Protoluggìa
* Gravimetrìa
* Giotermia
* Sismoluggìa
* Radiuattivitati

La gioalittricitati e lu giomagnitismu sunnu inirenti sia la gioluggìa, sia la fìsica di l'atmusfera, sia la pianetoluggìa 'n quantu ntirèssanu macari la riggiuni di spazziu ca circunna lu pianeta nostru, ca veni diciuta magnetosfera.

Li pruspizzioni giofìsichi (pruspizzioni sìsmichi, alèttrichi, alittromagnètichi, radiumètrichi, gravimètrichi) rapprisèntanu arcuni mètudi fìsici utilizzati ntô campu di l'esplurazzioni giològgica.

La paleogiofìsica studia li stissi finòmini citati, ma rifiruti a lu passatu, p'asempiu lu paleomagnitismu.

## Storia dâ giofìsica
La **fìsica tirrestri** è na scienza rilativamenti giùvini.

Li principali studi supra li prupitati glubbali dâ Terra vìnniru svurciuti tra lu 1600 e lu 1900. Ntâ prima mitati dû novicentu vinni studiata la struttura nterna dâ Terra, grazzi a l'utilizzu dî primi riggistrazzioni sismogràfichi. Nfini, sulamenti ntâ secunna mitati dû novicentu s'accuminzaru a studiari li prucessi giodinàmici dâ supirfici tirrestri, vinni prupunuta la tiurìa dâ tittònica a zolli e ci si cuncintrau supra la surcenti sìsmica.

## Talìa puru
* Scienzi dâ terra

Giofisica
Catigurìa:Scienzi dâ terra
Lista di tirrimoti in Italia

**Lista di li [[tirrimotu|tirrimoti]]** abbinuti 'n Italia ('n òrdini cronològgicu).
* 3 di jinnaru di 1117 - Nordest talianu (vidi puru Tirrimotu dû 3 di jinnaru di 1117).
* 4 di frivaru 1169 - Sicilia urientali - epicentru: a mari tra la custa di Catania e Sarausa (talìa macari l'atìculu Tirrimotu dû 4 frivaru dô 1169)
* 5 di dicèmmiru di 1456 - Irpinia, Matisi, Sanniu: 30.000 morti.
* 11 di jinnaru di 1693 - Sicilia urientali (talìa puru l'artìculu cunsacratu ô tirrimotu dû 11 di jinnaru 1693 e chiddu di l'ùrtima distruzzioni di Catania).
* 5 di frivaru di 1783 - Calabbria: Nu tirrimotu di 2 minuti uccidìu 60.000 pirsuni distrudennu cintinara di paiseddi e arcuni citati.
* 28 di dicèmmiru di 1908 - Calabbria-Sicilia: Lu tirrimotu di 30 sicunni radìu ô solu li citati di Riggiu Calabbria e Missina e tutti li villaggi nta l'ària.
* 13 di jinnaru di 1915 - Abbruzzu: Foru distruduti Avizzanu e tuttu lu tirritoriu dâ Màrsica.
* 7 di sittèmmiru di 1920 - Tuscana: Nu muvimentu sìsmicu pruvucau gravi dammaggi ntâ zona.
* 15 di jinnaru di 1968 - Sicilia: Tirrimotu dû Bilici, 9° - 10° Mircalli, radìu ô solu diversi paisi dû trapanisi, migghiara di vìttimi.
* 6 di frivaru di 1971 - Lazziu: Nu tirrimotu semidistrudìu Tuscania, danniannu gravimenti li munumenti rumànici e pruvucannu 31 morti.
* 6 di maiu di 1976 - Friuli (vidi Tirrimotu dû Friuli)
* 23 di nuvèmmiru di 1980 - Campania e Basilicata: Epicentru 'n Irpinia (vidi Tirrimotu di l'Irpinia)
* 26 di sittèmmiru di 1997 - Marchi: Sirravalli di Chienti
* 31 di uttùviru di 2002 - Pugghia e Mulisi: San Giulianu di Pugghia
* 25 di nuvèmmiru di 2004 - Lummardia: epicentru a Salò
* 6 di aprili di 2009 - Abruzzu: L'Aquila 
* 20 di maiu e 29 di maiu di 2012: Emilia Rumagna

## Vidi puru

* tirrimoti cchiù granni

## Culligamenti sterni
* Stitutu Nazziunali di Giofìsica e Vurcanoluggìa
* Sirvizziu Sìsmicu Nazziunali, dip. Prutizzioni Civili
* INGN - Database Elencu di l'assirvazzioni macrosìsmichi dî tirrimoti taliani, curridatu di mappi e nutizzî tècnichi p'ogni cumuni ntirissatu dû sisma.

Tirrimoti
Tirrimoti
*
Turnatu

Li **turnatu** sunnu un finòminu meteorològgicu carattirizzatu di culonni d’ariu 'n lesta rutazzioni ca pàrtinu di cumulunemmi gunci di acqua di celu e jùncinu lu solu. 
La sò dinàmica è ancora 'n parti scanusciuta, ma pari ca certi ncridienti sunnu essinziali pi la nàscita di sti vòrtici: ariu càudu e ùmitu 'n prussimitati dû solu, ariu cchiù friddu 'n àuta quota e vèntira ca càncianu dirizzioni e vilucitati cu l’autizza.

Li turnatu cchiù divastanti nàscinu sutta “li supircilli” ca cunzìstinu 'n granni timpesti di longa durata 'n cui li venti sunnu 'n rutazzioni, zoè timpurali di longa durata 'n cui li massi d’ariu assùminu nu motu rutatoriu accàusa di na cumminazzioni d'umititati, nstabbilitati atmosfèrica e venti ca càncianu dirizzioni câ quota.

Mediamenti, nu turnatu dura dî 5 ê 15 minuti, pircurri 3-4 chilòmitri, a na vilucitati di sòlitu cumprisa tra li 35 e li 50 Km/h, puru siddu a li voti supèranu l'80 Km/h, e hannu nu diàmitru di sòlitu nfiriuri a li 100 metri. Tuttavia a li voti si riggìstranu turnatu gigantischi cu nu diàmitru di cintinara di metri, e lu cchiù granni mai riggistratu misurava prubbabbirmenti 1,6 Km di diàmitru.

Li turnatu vennu misurati, 'n basi a la sò ntinzitati e a li dammaggi pruduciuti d'iddi, cu la Scala Fujita , ca li classìfica 'n 6 gradi, di F0 a F5. Nta st'ùrtimu gradu li vèntira ntô turnatu ponnu jùnciri videmma li 500 Km/h. Lu record assulutu di vilucitati mai riggistratu fu di 512 Km/h lu 3 di maiu di 1999 a Oklahoma City. Lu paisi cchiù curputu di li turnatu sunnu l'USA, e 'n particulari la zona dâ "Tornado Alley" ntô Midwest. Si svilùppanu comu è gghiè, a li voti supra lu mari, e nta stu casu pìgghianu lu nomu di trummi marini, nta tutti li zoni dû munnu, a sclusioni dî riggiuni pulari. Ntô Regnu Unitu si nni riggìstranu mediamenti 60 a l'annu, mentri 'n Italia, unni di sòlitu sunnu di putenza ridutta, si nni svilùppanu mediamenti 24 a l'annu. Lu cchiù ricenti e divastanti fu chiddu ca curpìu la Vrianza lu 7 giugnettu di 2001, di putenza F3, ca pruvucau gravìssimi dammaggi, ma pi furtuna nuddu firutu gravi. Ntâ storia taliana, prubbabbirmenti lu peiu turnatu fu chiddu ca curpìu la Lacuna Vènita l'11 di sittèmmiru di 1970. La trumma d'ariu, prubbabbirmenti nu F5, pruvucau danni ngenti e outri 30 morti. Nta l'USA si cùntanu tanti turnatu stòrici, c'hannu pruvucatu dammaggi e vìttimi, e arcuni episodi curiusi assuciati a sti finòmini, comu chiddu dû 1994, quannu nu turnatu sullivau 37 trattura d'un dipòsitu e li ridipusitau tutti a 1 km di distanza, dimustrannu na nun mmagginàbbili putenza.

Catigurìa:Mitiuruluggìa
Catigurìa:Ventu
Chiuvuta

Na **chiuvuta** è na forma di pricipitazzioni atmusfèrica. Nto sicilianu si usa puru l'esprissioni **acqua** pi innicari na chiuvuta. Pi esempiu si dici: *ieri ci fu acqua assai*.

## Meteoruluggìa
L'àcqua si forma cuannu gutti siparati d'àcqua càscanu ô solu di li nùvuli. Nun tutta l'àcqua ca cari dî nùvuli junci comu è gghiè la supirfici: na certa quantitati evàpura nta l'àriu mentri ca chiovi attraversu ària siccu, nu tipu di pricipitazzioni chiamatu virga.

L'àcqua chiuvuta joca nu rolu mpurtantìssimu ntô ciclu di l'àcqua, ntô cuali lu lìquitu ca evàpura di l'ocèani si cunnenza ntê nùvuli e cari arreri 'n terra, doppu arritorna nta l'ocèani chî currenti e li ciùmira pi arripètiri arreri lu ciclu.

L'ammuntari d'àcqua chiuvuta si misura 'n millìmitri: na pricipitazzioni di 1 mm aquivali a dìciri ca supra na qual'è gghiè supirfici si dipusitau na quantitati d'àcqua unifurmamenti àuta 1 mm. La misura è nnipinnenti dâ grannizza dâ supirfici cunziddirata.

Li gutti d'àcqua sunnu spissu discrivuti comu a "forma di làcrima", tunni supra lu funnu e cchiù stritti versu la cima, ma chistu è scurrettu (sulu li gutti d'acqua ca càdinu di cuarchi surcenti sunnu a forma di làcrima ô mumentu ca si fòrmanu). Li gutti d'acqua nichi sunnu quasi sfèrichi. Li gutti cchiù granni sunnu tantu acchiattuti a forma di paninu, chiddi cchiù granni ancora sunnu a forma di paracaduti. Li gutti d'àcqua ca arrisùrtanu dû sciugghimentu picca tempu prima d'un giummu di nivi sunnu granni e fòrmanu na rusiddina di gutti cchiù nichi cuannu agghìcanu ô solu. 'N media li gutti sunnu 1-2 mm di diàmitru, li cchiù grossi foru arriggistrati 'n Brasili e nta l'Ìsuli Marshall ntô 2004 cu cchiù di 1 cm di diàmutru. Sta grannizza fu spigata câ cunninzazzioni di granni particeddi di fumu o di cullisioni tra gutti 'n zoni rilativamenti nichi cu nu cuntinutu d'àcqua particularmenti nutèvuli. 

Tanti curturi svilupparu stratiggìi p'affruntari l'àcqua e criaru nummarusi tipi di prutizzioni comu li paràcqui e li mpirmiàbbili. Tanti pirsuni prifirìscinu stari 'n casa cuannu chiovi, spiciarmenti ntê climi trupicali, unni li chiuvuti sunnu di sòlitu accumpagnati di timpurali.

Ginirarmenti l'àcqua havi nu pH liggirmenti nfiriuri a 6, simpricimenti pi l'assurbimentu d'anidridi carvònica ca si dissucia ntê gutti nicareddi pi furmari quantitati mìnimi d'àcitu carvònicu. Nta arcuni àrii disèrtichi, lu pruvulàzzu atmusfèricu cunteni tantu bicarvunatu di càuciu di valanzari la naturali acititati dâ pricipitazzioni e quinni l'àcqua pò èssiri nèutra o addrittura arcalina. L'àcqua cu nu pH sutta 5,6 è cunziddirata àcqua àcita.

Si pò arricògghiri l'àcqua chiuvuta ntô puzzu.

## Vuci currilati

* Mugghiazzina
* Nivi
* Acquaredda
* Àcqua (vìppita)
* Àcqua (ilimèntu)

## Lijami di fora

* Li vari tipi di mitiuri

Catigurìa:Mitiuruluggìa
Catigurìa:850 palori siciliani di basi
Tirrimotu dû 3 di jinnaru 1117

Lu **[[3 di jinnaru]], [[1117]]** lu nord Italia fu curputu dû tirrimotu particularmenti distruttivu. L'epicentru dâ prima divastanti cutuliata avissi a èssirisi lucalizzatu ntô virunisi, câ citati capulocu furtimenti danniata. A Virona cadìu la ricinzzioni sterna di l'anfitiatru Arina, lassànnunni na purzioni ca fu rimaniata urtiriurmenti ntôn succissivu tirrimotu, ntô 1183, criannu l'attuali suggistiva forma di l'Arina câ sò ala. Quasi tutti li cresî, li munasteri e li munumenti foru distruduti o rimaniati, tantu d'eliminari dâ citati li ricordi àutu-mediuevali e criannu na forti prisenza dû rumànicu, stili dâ ricustruzzioni.

Lu sisma si fici sèntiri 'n tutta l'àuta Italia cintrali, 'n Svizzira, Francia e Girmania. 
Li dammaggi si cuncintraru a Virona, Milanu, Bergamu, Brescia, Vinizzia, Trivisu, Mudena, Pavia, Parma e Crimona. Ària unni s'iputìzzanu armenu 30.000 morti. Li dammaggi foru gravi nta tutta l'ària cu la sparizzioni di munumenti ca a li voti nun vìnniru ricustruiuti. Lu primu tirrimotu appi nu sciami sìsmicu d'oltri 40 jorna. Stu tirrimotu appi cunziquenzi pirzinu supra lu clima, si va a narrari ca l'àrcini di l'Adiggi a sud di Virona foru rumputi cu na nunnazzioni ca riplicau dda divastanti di l'annu prima, a Vinizzia vi fu n'eruzzioni d'acqua surfùria dû solu e lu Po vitti li propî acqui sullivàrisi pi appoi ripimpari ntô gretu dû ciumi. Si prusciucaru e ntrubbuleru funtani e la terra si gapìu cu cripazzi. Tutti finòmini ca mutaru li cunnizzioni meteorològgichi cu putenti timpurali cu trona e fùrmini e grànnili. 
L'epicentru si spustau 'n Lummardia, unni vi foru sismi mpurtanti pi tuttu lu 1117: 12 di jinnaru, 4 di giugnu, 1 di giugnettu, 1 di uttùviru e 30 di dicèmmiru. Tirrimoti mpurtanti siqueru p'anni nta tutta la zona. A Vinizzia fu distruduta tutarmenti la citati di Malamoccu ca nun fu cchiù ricustruiuta.

La ricustruzzioni fu nta quasi tutti li citati lesta e frinètica, mudificau, e a li voti di tantu, li chianti urbani duranti la ricustruzzioni, e detti nu forti staccu tra l'àutu mediuevu e li pirìudi succissivi.
Catigurìa:Tirrimoti
Catigurìa:Abbinimenti
Cumulunemmu

Lu **cumulunemmu** (abbriviazzioni Cb) è na nùvula a sviluppu virticali e la cchiù spittaculari e mpunenti tra li nùvuli. Vista a distanza si prisenta grossu modu comu na turri ca dâ basi rilativamenti nun àuta assai dû sulu (midiamenti attornu ê 2.000 mt ê nostri latitùtini) s'erci p'arcuni chilòmitri, nzinu a putiri agghicari a lu lìmmiti dâ trupusfera, overu, ê nostri latitùtini, attornu ê 12.000 metri (menu a li poli e di cchiù a l'equaturi). Junta la quota lìmmiti dâ trupusfera, nun putennu cchiù spannìrisi virticarmenti, lu fa urizzuntarmenti, dannu locu a na summitati a forma di ncunia.

La basi dû cumulunemmu è scura, a li voti quasi nìura, cu sfumaturi ca ponnu jiri dû virdi ô giarnu. 

Lu cumulunemmu è la nubbi di timpurali, videmma viulentu e si prisenta privalintimenti ntê misi càudi.

Ô nternu di li cumulunemmi, si ginìranu currenti ascinziunali di nutèvuli ntinzitati, macari di 40m/s (e anàlughi currenti discinnenti a lu sò sternu), nunchì grossi accùmuli d'alittricitati stàtica, ca ponnu dari locu a fùrmini, pi cui rapprisèntanu nu seriu pirìculu â navicazzioni aèria (pi chistu li piloti cèrcanu d'evitàrilu, a vista o cu l'usiliu di radar meteorològgici.

## Lista
* Cumulonimbus calvus
* Cumulonimbus capillatus
* Cumulonimbus praecipitatio
* Cumulonimbus virga
* Cumulonimbus pannus
* Cumulonimbus incus
* Cumulonimbus mammatus
* Cumulonimbus pileus
* Cumulonimbus velum
* Cumulonimbus arcus
* Cumulonimbus tuba

Catigurìa:Nùvula
Trupusfera

La **troposfera** è la fascia di l'atmosfera a drittu cuntattu câ supirficî tirrestri e havi nu spissuri variàbbili a secunna dâ latitùtini: a li poli è spissa sulamenti 10 chilòmetri mentri junci li 16 chilòmetri a l’equaturi. 

Nta idda sunnu cuncintrati li ¾ dâ ntera massa gassusa e quasi tuttu lu vapuri àcquiu di l’atmosfera. E’ lu stratu unni abbennu la maiuri parti di li finòmini di caràttiri meteorològgicu, causati dâ circulazzioni dî massi d'ariu e ca dùnanu vita ê venti, ê nùvuli e a li pricipitazzioni atmosfèrichi.

La troposfera è scaudata principarmenti dâ terra. Nni diriva ca la timpiratura diminuisci cu l'autitùtini, e varia di 15&nbsp;°C a -70&nbsp;°C.
A nu certu puntu la timpiratura si stabbilizza a -60&nbsp;°C circa: è la tropopausa, la zona di tranzizzioni tra troposfera e stratosfera.
La maiuri parti dî nquinanti atmosfèrici emisi resta cunfinata ntâ troposfera, arcuni cuncintrati vicinu â supirficî tirrestri, àutri comu O3, CO2, CH4, sunnu distribbuiuti 'n manera cchiù uniformi.

La troposfera è lu locu dâ vita: tutti li chianti e tutti l'èssiri umani càmpanu nta idda, utilizzannu arcuni di li gas ca la custituìscinu.

Catigurìa:Giugrafìa
Catigurìa:Mitiuruluggìa
1999

## Abbinimenti

* 10 di frivaru - Na valanga nta l'Alpi francisi ntê pressi di Ginevra uccidi 10 pirsuni.
* 12 di marzu - La Pulonia addiventa mèmmiru dâ NATO
* 24 di marzu
** Juguslavia - nizziu di li bummardiamenti di parti dî forzi NATO
** Italia/Francia - Nu camiuni belga ntrasi ntô tunnel dû Munti Biancu di l'accessu francisi. Traspurta farina e marcarina. Lu càrricu prenni focu e, doppu aviri pircurrutu 6&nbsp;km dintra lu traforu, l'autista scinni dû menzu e scappa. Ntô tunnel la timpiratura acchiana nzinu a 1200 gradi, uccidennu tutti chiddi ca sunnu ristati dintra. Mòrinu 39 pirsuni (tra cui 15 taliani) e li dammaggi sunnu stimati pi 300 miliuna d'euro. Lu tunnel va a ristari chiusu pi ristrutturazzioni pi cchiù di dui anni.
* 29 di marzu - càuciu: ntrasi 'n vicuri la Liggi n. 78. Ogni sucitati di càuciu di serî A e di serî B è titulari di li dritti di trasmissioni televisiva 'n forma cudificata. Accabba l'èbbica dâ mutualitati di li dritti TV.
* 1 di maiu - Unioni Europea - Ntrasuta 'n vicuri dû Trattatu d'Amsterdam
* 15 di maiu - Italia: Oscar Luigi Scarfaru si dimetti dâ càrrica di Prisidenti dâ Ripùbbrica
* 18 di giugnu - a Milanu parti l'hackmeeting 99
* 11 di austu - Europa: ecclissi tutali di suli, visibbili di na lonca fascia di tirritoriu europeu.
* 6 di nuvèmmiru: L'Australiani vòtanu pi mantèniri la riggina britànnica comu lu sò capu di statu. 
* 15 di nuvemmiru - Talia: Cisari Prèviti (abbucatu), Rinatu Squillanti (maggistratu, ex capu di li GIP rumani) e Filici Rovelli (mprinnituri, figghiu dû pitruleri Ninu) sunnu rimmiati a judizziu. L'accusa: cuncursu 'n curruzzioni 'n atti judizziari. Lu prucessu va a nizziari l'11 di maiu di 2000.
 
* nesci l'arbum "Perché sì" dî Artìculu 31
* nesci l'arbum "Californication" di li Red Hot Chili Peppers

## Nasciuti
*10 di nuvèmmiru: Armand Duplantis, attleta di lu sàutu cu l'asta

## Morti
* 11 di jinnaru - Fabrizio De André, cantauturi
* 19 di jinnaru - Finn Dag Jagge, tennista nurviggisi
* 20 di jinnaru - Ivan Franciscatu, jucaturi di rugby
* 7 di marzu - Stanley Kubrick, riggista statunitenzi
* 20 di marzu - Flora Carabedda, attrici taliana
* 18 di maiu - Elizabeth Robinson, attilleta statunitenzi
* 8 di giugnu - Currau Mantuni, prisintaturi talianu
* 21 di giugnu - Ukyo Kamimure alias Kami, battirista dî Malice Mizer
* 6 di uttùviru - Amália Rodrigues, cantanti e attrici purtuchisa
* 20 di nuvèmmiru - Aminturi Fanfani, pulìticu

## [[Premiu Nobel]]
* Premiu Nobel pâ paci: Doctors Without Borders (Médecins Sans Frontières)
* Premiu Nobel pâ littiratura: Günter Grass
* Premiu Nobel pâ midicina: Gunter Blobel
* Premiu Nobel pâ fìsica: Gerardus 't Hooft, Martinus J. G. Veltman
* Premiu Nobel pâ chìmica: Ahmed H Zewail
* Premiu Nobel pi l'econumìa: Robert A. Mundell

Catigurìa:Sèculu XX
Tinsioni

**Tinzioni** è nu tèrmini c'havi significanti diffirenti:

*'N fìsica, vi sunnu la tinzioni di na curda suggetta a na trazzioni, e la tinzioni 'n un circuitu alèttricu
* 'N chìmica fìsica la tinzioni nnica la riazzioni dî mulèculi d'un corpu sòlitu suggettu a na forza difurmanti
* 'N chìmica nnica sia la tinzioni supirficiali ca la tinzioni di vapuri
* 'N fisioluggìa, la tinzioni sanguigna nnica la prissioni asircitata dû sangu supra li vasi sanguigni

Noltri, 'n ncignirìa alèttrica, si difinisci àuta tinzioni na d.d.p. supiriuri a 35.000 volt.
Ginevra (cità)

thumb|225px|Lu lacu di Ginevra.
right|thumb|150px|Stemma dâ cità di Ginevra

**Ginevra** è na citati svizzira di circa 185.000 abbitanti, capitali di lu cantuni omonimu. S'attrova a l'estremità uccidintali dâ Svizzira, â frontiera ccu la Francia. E' situata ô stremu dû lacu omonimu chi si ètta ntô ciumi Rodanu chi traversa la parti uccidintali dâ cità.

Canusciuta pi l'organizzazzioni ntirnazziunali ca hannu scigghiutu di nstallarisi ddà (la Cruci russa, l'ONU, l'Urganizzazzioni Munniali dû Cummerciu, l'Ufficiu ntirnazzionali dû travagghiu (BIT), lu CERN, ecc.), chi ni hannu aumintatu la sò mpurtanza pulitica, Ginevra havi puru na mpurtanza sturicu-riliggiusa chi rimonta ô seculu XVI. 

## Storia
Lu 12 di dicemmiru 1602 Ginevra si libbira di l'assediu di l'esercitu savoiardu. L'episodiu è cansuciutu cu lu nomu di *escalade*, e custituisci la festa principali dû cantuni di Ginevra. Già quarchi annu prima Giuvanni Calvinu si dissuciau di la chiesa cattolica romana e dû cuvernu francisi cattolicu. Ginevra, e autri cità vicini comu Losanna, Neuchâtel, Berna divintaru protistanti. Cchiù tardu li cità protistanti divintaru cantuni svizziri e traseru ntâ cunfidirazzioni svizzira, siparannusi difinitivamenti dî riggiuni cattolichi, (Evian e Annecy) di la Savoja, chi arristavanu difinitivamenti francisi.

## Lijami sterni
* National Office of Statistics
* Statistique Genève
* TPG (Transports Publics Genevois)

## Autri pruggetti

Catigurìa:Cumuni dû cantuni Ginevra
Catigurìa:Citati dâ Svìzzira
Alpi

L**'Alpi** (o Arpi) sunnu na catina europea di muntagni chi sipara l'Italia ô sud, di nu nzemmula di nazzioni di l'europa cintrali: la Francia, la Svizzira, l'Austria e la Slovenia, e s'estènnunu puru a àutri stati comu la Girmania, la Croazzia, lu Liechtenstein e lu principatu di Monacu. 

Lu puntu cchiù àutu è lu Munti Biancu a 4810 metri supra lu liveddu dû mari.

Catigurìa:Europa
Catigurìa:Giugrafìa
Bannera Siciliana

Lu vissiddu ufficiali dâ riggiuni Siciliana è custituiutu d'un drappu biculuri giarnurussu, ca diacunarmenti esprimi lu giarnu dâ bannera cìvica di Palermu e lu russu dâ bannera cìvica di Curliuni, ca fu lu primu cumuni sicilianu a sèquiri l'asempiu di Palermu ntâ vicurusa rivota antifrancisi dû Vèspiru sicilianu, scattata ntâ ginirusa citati di Palermu lu 30 Marzu dû 1282. 

La bannera siciliana raffigura l'unioni spirituali di li siciliani; e ô centru rica lu vecchiu sìmmulu triscèlicu dâ Trinacria.

'N tèmpura ricenti, stu vissiddu fu la nzegna ufficiali dû Muvimentu Nnipinnintista Sicilianu (MIS), funnatu ntô 1943 a Palermu di l'on. Annirìa Finucchiaru Aprili; e oi è lu vissiddu ufficiali dâ Riggiuni Siciliana, ca, propiu, pi lu mpulsu pulìticu datu dû MIS, lu 15 Maiu 1946 ottinni la sò autunumìa a statutu spiciali.

La bannera fu ufficiarmenti aduttata dâ Riggiuni Siciliana ntô 2000 comu sìmmulu dâ riggiuni.
E' la Liggi Riggiunali L.R. 4-1-2000 n. 1 supra l'Aduzzioni dâ bannera dâ Riggiuni e la Dispusizzioni supra li mudalitati d'usu e d'espusizzioni.

Catigurìa:Sicilia
Ginevra (disambiguitati)

* Ginevra (cità): la cità di Ginevra, Svìzzira
* Ginevra (cantuni): lu cantuni di Ginevra
* Lacu di Ginevra: lu lacu di Ginevra o lacu Lemanu.
Ciclismu

Lu **ciclismu** è nu sporti chi si fa currennu cu na bicichetta (a cu' arriva primu). Li primi cursi chî bicichetti si fìciru a cuminzari dâ fini dû sèculu XIX e nta l'ùrtimu decenniu di l'ottucentu s'accuminzaru a fari ddi cursi longhi e famusi ca doppu pigghiaru lu nomu di "clàssichi".

Ntô ciclismu ci sunnu tri spicialità principali:
* lu ciclismu ntâ pista (chi si curri dintra dî vilodrumi)
* lu ciclismu ntâ strata (lu chiù diffunnutu) 
* lu ciclucrossi

## Talia puru

*Giru d'Italia
*Tour de France
*Vuelta a España

Catigurìa:Sport
Giuvanni Calvinu

**Giuvanni Calvinu**, dittu **Calvinu** (Noyon, Francia 10 di giugnettu 1509 - Ginevra, 27 di maiu 1564), è nu rifurmaturi riligiosu.

Cu Martin Luteru, fu unu di l'inizziaturi dâ Riforma protistanti, in opposizzioni a certi dogmi e riti dâ chiesa cattolica romana. La sô duttrina riliggiusa è all'uriggini dû cusiddittu calvinismu, e havi na fluenza assai forti ancora òi ntâ Svizzira uccidintali.

Calvinu, Giuvanni
Calvinu, Giuvanni
Augusta

* **[[Augusta (SR)|Augusta]]**, cumuni dâ pruvincia di Sarausa
* **[[Augusta (Maine)|Augusta]]**, capitali dû Maine
Burgiu

**Burgiu** pò rifiriri a:
*na timugna: Burgiu (timugna)
*Burgiu, un paisi sicilianu 'n pruvincia di Girgenti.
Cataviddotta

**Cataviddotta** è un cumuni di 4.485 abbitanti dâ pruvincia di Girgenti. L'abbitanti vennu chiamati "catavidduttisi".

## Storia
Pi la sò pusizzioni giogràfica e li sò capisaldi tirrituriali, vinni idintificata di stòrici dâ livatura di l'Inveges, dû Boudrand e di Gaetani Ottaviu, cu l'antica citati Sicana di Camico, supra li cui ruini surgìu la greca Triocala ca devi lu sò nomu a tri doni di matri natura: la rocca, l'abbunnanza e la ducizza di l'acqui e la fruttuusitati ubbirtusa dî sò campagni. Triocala fu na citati antica putenti, ma la sò putenza màssima fu junciuta a l'èbbuca di Sarviu Trifuni, ca a capu di servi fujitivi, nstallau nta sta citati la sò corti. Fici custruiri un palazzu magnìficu e rigali. Rignau nzinu a lu 99 a.C., quannu lu Cònzuli rumanu Aquiliu, n una dî guerri sirvili, la radìu a lu solu. "Et mox servili vastata Triocala bello".

Riedificata, subbìu ancora la sorti dâ divastazzioni pi manu di l'Àrabbi, li quali custrueru lu "Casteddu dî cherzi, n àrabbu "Qual-At-Ballut" e, dû quali, comu certamenti si ntuisci, discinni l'attuali nomu di Cataviddotta.
Cu lu pirìudu Nurmannu, vinni la fama, cunquistata ntô 1090 di Ruggeru lu Nurmannu, chistu nfriggìu na dura scunfitta a l'Àrabbi e a pirenni ricordu edificau supra lu munti un tempiu n onuri di San Giorgiu cu òrdini di culunnati duppiu, di cui oi nun resta rasti. Cataviddotta fu citati dimaniali, appartinni a lu Conti Luna e, pi attu dutali â famigghia Muncada. Ntô 1713, divinni Signurìa di Giuseppi Álvarez Toledo e nzinu a lu XIX sèculu a li sò discinnenti. 

### Antica sedi viscuvili
Sinu di l'arba dû cristianèsimu Triocala fu sedi viscuvili cu lu protuvìscuvu San Piddigrinu, lu quali sbarcatu a Capu Biancu, nta l'accussidditta "Cartàggini nica", pruvinenti di Lucca di Grecia, quannu agghicau nta sta citati, scunfiggìu un dracuni mitulòggicu ca campava nta n'antru nutricànnusi jurnarmenti d'un giùvini pastu umanu. Lu Piddigrinu, fici pricipitari la vestia ntô barrancu e pigghiau comu casa dda stissa grutta, nzinu â fini dû sò passaggiu tirrenu, campannu n santitati.
Câ cunquista àrabba, la sedi viscuvili fu trasfiruta a Sciacca e nfini chî nurmanni a Girgenti.

### La paci di Cataviddotta
La Guerra dî Vespri Siciliani, scrivìu la palora "Fini" supra lu munti Casteddu, autramenti canusciutu comu lu "Pizzu di Cataviddotta. Lu 31 di austu di l'annu dû Signuri 1302, ntô casteddu dû Pizzu, prubbabbirmenti, si firmau lu trattatu di paci, pi lu quali Fidiricu III vinni ricanusciutu Rè di Trinacria, cu lu mpegnu a cunvulari a nozzi cu Eleonora d'Angiò, soru di Rubbertu Rè di Nàpuli, punennu tèrmini â guerra dû vespru.
 
## Lijami di fora

* Caltabellotta.com: Lu purtali di Cataviddotta
* Album Fotugràficu di Cataviddotta
* ProLocu di Cataviddotta
* Situ istituzziunali

## Note
Baseball

Lu ** ''baseball'' ** è nu sporti di squatra chi havi na bona diffusioni suprattuttu nta la Mèrica (dû nordi e chidda latina) e nta l'Orienti Stremu. Nta l'USA lu *baseball* è cunzidiratu lu sporti nazziunali ("national pastime"). Lu campiunatu prufissiunìsticu miricanu, la *[[Major League Baseball]]*, è furmatu di dui lighi di squatri: la *[[National League]]*, cchiù antica, e l*'[[American League]]*. Lu *baseball* si joca suprattuttu nta l'astati.

Catigurìa:Sport
Camastra

**Camastra** è un cumuni di 2.221 abbitanti dâ pruvincia di Girgenti e s'attrova a circa 25 Km di Girgenti. L'abbitanti sunnu chiamati "camastrisi" 'n sicilianu e "camastresi" 'n talianu.

Lu centru urbanu è a 300 metri supra lu liveddu dû mari. Si pò jùnciri ô mari n 5/10 minuti e li sò praji rinusi sunnu ntra li cchiù beddi di Sicilia.

Lu paisi offri la pussibbilitati d'itinirari naturalìstici, eno-gastrunòmici o stòricu-culturali ca fannu la citatina na "basi" bona pi na vìsita â Vaddi dî Templi di Girgenti e e ntê dintorni.

## Comu arrivari
Di ***[[Girgenti]]***
dâ Vaddi dî Templi, si pircurri la S.S. 115 pi Sarausa pi circa 10 Km nzinu a lu bivìu, unni a manu manca ci si metti ntâ S.S. 576 ca porta n picca tempu a Camastra.

Di ***[[Cartanissetta]]***
Si pircurri la strata a scurrimentu viloci CL-AG (S.S. 640), quinni si nesci ô svìnculu pi Canicattì d'unni pâ 410 s'arriva a Camastra.

Di ***[[Palermu]]***
Pircurrennu la S.S. 189 s'arruva a Girgenti, quinni pircurrennu la S.S. 115 pi Sarausa, doppu circa 10 Km, a manu manca, ô bivìu ci si metti ntâ S.S. 576 ca porta a Camastra.

Di ***[[Catania]]***
Si pircurri l'autustrata CT-PA nzinu a Cartanissetta, d'unni siquennu la strata a scurrimentu viloci S.S. 576, s'arriva ô svìnculu pi Canicattì. Pircurrennu appoi la S.S. 410 s'arriva a Camastra.

## Storia

P'acchianari a l'urìggini di Camastra avemu a arricurdari ca lu tirritoriu supra lu quali sorgi vinni cidutu dû reghi Fidiricu II ô nòbbili Galvanu Bonfigliu e p'àutri nutizzi avemu a avanzari ntô tempu nzinu a lu 1408, quannu Matteu Palagonia, figghiu di Franciscu, ca fu unu dî vicari dâ riggina Marìa pussidìu Camastra pi drittu dâ matri Mafalda Deiosa. 

A Matteu Palagonia succidìu, lu 15 di maiu dû 1478, Mazziottu. St'ùrtimu lassau lu fèudu ntô 1510 ô figghiu Giuvanni, lu quali a sò vota lu detti n dota â figghia Filippa ca jìu n spusu a Birnardu Lucchesi. E fu propiu un Lucchesi, Jàcupu, ca ntô 1620 funnau Camastra, autramenti dâ Ramulia, addivintànnunni cincu anni doppu duca, cu diproma dû reghi Filippu. 

Camastra nta ddi tèmpura nun appi a èssiri àutru ca na fatturìa, unni parò ben prestu attruvaru asilu tanti cristiani dî centri vicini. Si trattava suprattuttu di accusati o cunnannati pi svariati riati pùbbrici. Camastra n tali modu appi un sviluppu discretu n picca anni e di fatturìa nica si trasfurmau n centru abbitatu e trasìu a fari parti dâ Cumarca di Naru. 

La prima cresia edificata fu chidda dû SS. Sarvaturi. Ortri a st'edificiu sacru c'èranu na quarantina di casi. La pupulazzioni nun supirava li 60 cristiani. Ma già lu cinzimentu dû 1713 vitti n'aumentu dimugràficu nicu. Si contano più di 300 abitanti residenti in un centinaio di case. 

Lu sviluppu è custanti midemma nta l'anni siquenti, tantu ca un sèculu e menzu fà a Camastra campàvanu già un migghiaru d'abbitanti. Lu sviluppu sociu-ecunòmicu dû paisi fu comu egghiè sempri cchiuttostu mudestu e puru stu centru nicu dû girgintanu canuscìu la chiaja tristi di l'emigrazzioni.